open-index/open-wikipedia-markdown huggingface dataset:
דנב

**דֶנֶבּ** (**Deneb**) או **α בברבור** הוא כוכב על-ענק, הבהיר ביותר בקבוצת הברבור ואחד הכוכבים המרכיבים את משולש הקיץ. כעל-ענק לבן, דנב הוא אחד הכוכבים הבהירים ביותר המוכרים כיום, עם בהירות מוחלטת של 6.95-. בעבר הוא זכה לשני כינויים נוספים, ארידד (Arided), וארידיף (Aridif) אך הם נדירים בשימוש.

פירוש השם "דנב", בערבית, הוא "זנב": זנב הברבור.

דנב הוא כוכב־התקן של המחלקה הספקטרלית A2Ia.

## תכונות
[170px|ממוזער|ימין|המחשת גודלו של דנב - פי 200–300 מגודל [השמש]]
מרחקו המדויק של דנב מהשמש אינו ודאי. המרחק שנחשב כיום כסביר ביותר הוא 1,400 שנות אור, אבל אי ודאויות במדידת הפרלקסה נותנות טווח מ-1,340 ועד 1,840 שנות אור. אי ודאות זו גם מקשה על קביעת ערכים מדויקים למאפיינים האחרים של הכוכב.

בהתבסס על הטמפרטורה, העוצמה וכן מדידות ישירות של גודלו הזוויתי (כ-0.002 שניות קשת), רדיוסו מוערך ב-200–300 רדיוסי שמש. לשם המחשה, אם דנב היה ממוקם במרכז מערכת השמש, הוא היה מגיע עד מסלול כדור הארץ. זהו אחד הכוכבים המוכרים הגדולים ביותר והכוכב הנצפה הכי גדול מטיפוס ספקטרלי A.

לדנב טמפרטורת פני שטח של כ-8,400 מעלות קלווין ומסתו מוערכת ב-20–25 מסות שמש. שני נתונים אלה מרמזים כי הכוכב כנראה יהיה בעל אורך חיים קצר ויהפוך לסופרנובה בתוך כמה מיליוני שנים, כאשר כבר היום התצפיות מעידות כי היתוך המימן בליבתו נפסק והוא מתיך יסודות כבדים יותר. רוח השמש של דנב גורמת לו לאבד מסה בקצב מהיר פי 100,000 מזה של השמש. בשל מסתו הגדולה הכוכב צפוי להתפוצץ כסופרנובה בתוך כמיליון שנים.

## קישורים חיצוניים

* דנב באתר של ג'ים קלר
* 
* 

קטגוריה:על-ענקים מסוג A
קטגוריה:משתני אלפא בברבור
קטגוריה:קבוצת הכוכבים ברבור
קטגוריה:כוכבים בהירים
מונדיאל 1934

**מונדיאל 1934** נערך באיטליה מ-27 במאי ועד 10 ביוני 1934. נבחרת  גברה במשחק הגמר של הטורניר על נבחרת  בתוצאה 2–1, ובכך הפכה לנבחרת האירופית הראשונה שזוכה בגביע העולם, ולאלופת העולם השנייה בהיסטוריה.

היה זה המונדיאל הראשון שעל מנת להשתתף בו נדרשו הנבחרות להשתתף בטורניר מוקדמות. מספר הנבחרות בטורניר זה היה כפול מבטורניר הקודם, אך רק 10 מתוך 32 הנבחרות שהשתתפו בטורניר (כולל שלב המוקדמות) הגיעו מחוץ ליבשת המארחת, אירופה. בין אלה הייתה מצרים, שהעפילה לאחר ניצחון על נבחרת ארץ ישראל.
נבחרת איטליה נדרשה אף היא להתמודד בשלב המוקדמות, על מנת להשתתף בטורניר שאותו אירחה. הייתה זו הפעם היחידה בהיסטוריה שמדינה שאירחה את טורניר הגביע העולמי נדרשה להעפיל אליו דרך שלב המוקדמות.

נבחרת אורוגוואי, מחזיקת הגביע, החרימה את הטורניר, בשלב סירובן של מדינות אירופיות רבות לקחת חלק בטורניר שאותו אירחה ארבע שנים לפני כן. כך הפכה אורוגוואי למחזיקת הגביע הראשונה והיחידה שלא השתתפה בטורניר העוקב.

בניגוד לטורניר הקודם, בטורניר זה לא נערך שלב בתים, ועל כן נערך הטורניר כולו בשיטת נוקאאוט. במקרה של תוצאת תיקו, התקיים משחק חוזר.

## אצטדיונים

## טורניר הגמר
### סיכום

### שמינית הגמר
בשלב שמינית הגמר כל שמונה הנבחרות שניצחו והעפילו לשלב הבא היו אירופיות, ולכן החל משלב רבע הגמר לא התמודדה אף נבחרת מחוץ ליבשת אירופה.

----

----

----

----

----
----

----

### רבע הגמר
שלב רבע הגמר סיפק את המשחק החוזר הראשון בתולדות משחקי הגביע העולמי, כשנבחרות איטליה וספרד סיימו בתיקו 1:1 לאחר הארכה. במשחק החוזר ניצחה איטליה את ספרד בתוצאה 1:0, ועלתה לשלב חצי הגמר.

----

----

----

#### משחק חוזר
איטליה וספרד סיימו בתיקו 1–1 לאחר הארכה. באותה תקופה לא היו נהוגות בעיטות עונשין, ועל כן המשחק הוכרע במשחק חוזר.

### חצי הגמר
בשלב חצי הגמר ניצחה נבחרת איטליה את נבחרת אוסטריה בתוצאה 1–0, ובמשחק השני ניצחה נבחרת צ'כוסלובקיה את נבחרת גרמניה בתוצאה 3–1.

----

### מקום שלישי

### גמר

משחק הגמר של הטורניר בין נבחרות איטליה וצ'כוסלובקיה התקיים באצטדיון המפלגה הפשיסטית שברומא לעיני כ-45,000 צופים. לאחר 71 דקות של משחק עלתה צ'כוסלובקיה ליתרון 1–0. איטליה הצליחה לאזן את התוצאה דקות ספורות לפני סיום המשחק, והוסיפה שער נוסף בתוספת הזמן, שהכתיר אותה כאלופת העולם לראשונה בתולדותיה.

## כובשי השערים

## דירוג סופי
ב־1986 פרסמה פיפ"א דירוג סופי רטרוספקטיבי עבור כל טורנירי המונדיאל בין 1930–1986. דירוגי מונדיאל 1934 היו כדלהלן:

## מצטיינים

**נבחרת הטורניר:**

## קישורים חיצוניים

* מונדיאל 1934 באתר פיפ"א
* נתונים מלאים על הטורניר
* 
* דניאל שחק, לנצח או למות, אתר ספורט 5
* אורן יוסיפוביץ ונדב יעקובי. רטרו: מונדיאל 1934 + 1938: כדורגל בצל הפשיזם, העשור האיטלקי ואגדות בשחור-לבן, רגע לפני שהעולם עצר מלכת | הפודיום 906.

## הערות שוליים

*
קטגוריה:גביע העולם בכדורגל
קטגוריה:1934 בספורט
קטגוריה:תחרויות כדורגל באיטליה
קטגוריה:1934 באיטליה
גליסית

**גליסית** או **גליציאנית** (**Galego** בגליסית או **Gallego** בספרדית) היא שפה איברו-רומאנית המדוברת בגליסיה שבצפון-מערב ספרד, בצפון פורטוגל, וכן בקהילות האוטונומיות של אסטוריאס וקסטיליה ולאון הסמוכות לה.

בלשנים רבים קובעים שהגליסית היא שפה אחות הדומה לשפה הפורטוגזית, וששתיהן התפתחו מאותה שפה משותפת מימי הביניים שמכונה בשם גליסית-פורטוגזית. 

על הגליסית פועלות השפעות משתי גישות מנוגדות אשר מיוצגות על ידי גופים פוליטיים בחבל גליסיה. הזרם הלאומני-בדלני מאמין שעל הגליסיאנית לעבור סטנדרטיזציה על מנת להתאים את השפה לפורטוגזית המודרנית ושעל חבל גליסיה להצטרף כחבר לארגון המדינות דוברות פורטוגזית. מנגד ישנה תופעה שנייה, והיא זניחת השפה הגליסית ואימוץ הספרדית, או ערבוב גליסית עם ספרדית, בתהליך ספרדיזציה והיטמעות כחלק אינטגראלי מהחברה הספרדית.

## קישורים חיצוניים

* Ethnologue: מידע נוסף אודות השפה (באנגלית).
* 

קטגוריה:שפות איבריות מערביות
קטגוריה:ספרד: שפות
מחוזות ספרד

**מחוז בספרד** (בספרדית: **Provincia**) הוא חלק משטחה של מדינת ספרד המוגדר כאוסף שטחן של הרשויות המקומיות השוכנות בו. המחוזות הנוכחיים של ספרד תואמים במידה רבה את המחוזות שנוצרו במסגרת החלוקה הטריטוריאלית של ספרד ב-1833, הדומה לחלוקה טריטוריאלית שנעשתה בשנת 1822 (במהלך הטריניום הליברלי) וחלוקה מוקדמת עוד יותר בימי נפוליאון ב-1810 של ספרד ל-84 מחוזות.

שינוי גבולות המחוזות ניתן להיקבע רק בהחלטות הפרלמנט הספרדי.  בספרד חמישים מחוזות הכפופים ל-17 הקהילות האוטונומיות.

הגוף המופקד על הממשל והמִנהל התקין של מחוז הוא מועצת המחוז.

## ארגון המחוזות
גבולות מחוזות ספרד נקבעו בחלוקה הטריטוריאלית של המדינה שבוצעה ב-1833, ונותרו ללא שינויים משמעותיים מאז. השינוי הגדול היחיד בגבולות המחוזיים מאז אותה תקופה היה חלוקת מנהלית חדשה של האיים הקנריים. בעוד שבחלוקה המקורית האיים נכללו במחוז אחד, הרי שמאז האזור לשני מחוזות נפרדים: מחוז לאס פאלמאס ומחוז סנטה קרוס.

באופן היסטורי, מחוזות ספרד שימשו בעיקר כאמצעי ליישום מדיניות השלטון המרכזי בבירת המדינה, מדריד, זאת בתקופה שספרד הייתה מדינה ריכוזית ביותר, מצב שאפיין את המדינה במשך רוב ההיסטוריה המודרנית שלה. בעקבות חוקת ספרד משנת 1978 המחוזות הפכו ל"אבני הבניין" מהן נוצרו הקהילות האוטונומיות של ספרד. לכן אין בספרד אף מחוז המחולק בין יותר מקהילה אוטונומית אחת.

חשיבות המחוזות במבנה המנהלי של ספרד ירדה מאז אימוץ שיטת הקהילות האוטונומיות בתקופת המעבר של ספרד לשלטון דמוקרטי. למרות זאת, הם נותרו מחוזות בחירה בבחירות ארציות.

מחוזות משמשים גם כנקודת התייחסות גאוגרפית: למשל בכתובות דואר ובקידומות טלפון. התקשורת הלאומית עושה שימוש תכוף בשמות מחוזות כדי להסיר אי-בהירות באשר למיקומם של יישובים אשר שמם חוזר תדיר ברחבי ספרד. עיירה קטנה אשר שמה זהה לעיירות אחרות, תזוהה בדרך כלל כנמצאת במחוז מסוים ולא בקהילה האוטונומית מסוימת. בנוסף, ארגונים חיצוניים לספרד משתמשים במחוזות לצורך ניתוח סטטיסטי וקביעת מדיניות.

רוב המחוזות בספרד נקראים על שם עיר הבירה המחוזית, זאת למעט מחוזות אלאבה, אסטוריאס, ביסקאיה, קנטבריה, גיפוסקואה, האיים הבלאריים, לה ריוחה ונווארה. רק שתי בירות של קהילות אוטונומיות - מרידה באקסטרמדורה וסנטיאגו דה קומפוסטלה בגליסיה - אינן גם בירות המחוז בו הן שוכנות.

שטחן של שבע מהקהילות האוטונומיות בספרד מהווה מחוז מנהלי אחד בלבד: אסטוריאס, האיים הבלאריים, קנטבריה, לה ריוחה, מדריד, מורסיה ונווארה. קהילות אלה מכונות לעיתים קהילות "חד-מחוזיות". שטחן של מלייה, סאוטה, ופלאסאס דה סוברנייה  אינו חלק מאחד המחוזות המנהליים בספרד.

## המחוזות
מרכז|ממוזער|750x750 פיקסלים|מפת מחוזות ספרד. סאוטה ומלייה אינן חלק מאף מחוז.
הטבלה מטה מפרטת את מחוזות ספרד, ערי המחוז והקהילה האוטונומית אליה משתייך כל מחוז. שמות המחוזות ובירות המחוז מסודרים בסדר אלפביתי. שמות המחוזות מצוינים אף בספרדית וכן ככל שלמחוז יותר משם אחד, באחת השפות הרשמיות האחרות במדינה (בסקית, קטלאנית, ולנסית וגליסית)

## ראו גם
* קהילות אוטונומיות של ספרד

## קישורים חיצוניים

* רשימת הרשויות המקומיות של ספרד ברשימה לפי מחוז מ-INE המכון הספרדי הלאומי לסטטיסטיקה 

* 
* 
* 
* 


## הערות שוליים

*
קטגוריה:ספרד: חלוקה מנהלית
קטגוריה:רמת החלוקה המנהלית השנייה לפי מדינה
נחל יגור

[שמאל|ממוזער|250px|מבט מקיבוץ יגור, מימין ערוץ [נחל מעפילים משמאל ערוץ נחל יגור]] 
שמאל|ממוזער|250px|נוף טבעי באזור שמורת נחל יגור
שמאל|ממוזער|250px|ערוץ נחל יגור כפי שצולם בין השנים 1950-1940
ממוזער|נחל יגור בזרימה חזקה לאחר גשם באזור הסכר העוצר את כניסת הסחף לתוך הקיבוץ
**נַחַל יָגוּר** הוא נחל אכזב הזורם במורדות המזרחיים של הר הכרמל בכרמל הגבוה ועובר ב"פארק אשדות יגור" שהוא חלק מפארק הכרמל. נקרא גם **ואדי שומריה** על שם שיחי השומר הגדלים באזור. תחילתו של הנחל באזור עספיא. הוא זורם דרומית-מזרחית לנחל מעפילים לכיוון עמק זבולון ונשפך לנחל קישון. בדרכו עובר הנחל בקיבוץ יגור. בדומה ליתר נחלי הכרמל הזורמים ממזרח לקו פרשת המים של ההר, הנחל קצר, קניוני ובעל גדות תלולות. אורכו של הנחל כ-2 ק"מ. 

## גאוגרפיה
חלקו העליון של הנחל מתון יחסית, ומקור מימיו במספר יובלים בתחומי עספיא, הגדול שבהם הוא היובל המזרחי המתחיל ב"עין אל בלד" - מעיין בעספיא ומשם הוא יורד ועובר בסלעי קירטון עד הגעתו לדרך נוף כרמל. מנקודה זו מתחיל חלקו התחתון שהוא בעל אופי קניוני. הנחל מתחתר בתוך סלע דולומיט קשה מ"תצורת יגור" ויוצר נקיק עמוק. בדרכו יורד הערוץ 400 מטר בעוברו מרחק של פחות מ-2 ק"מ. באפיק הנחל נוצרו עשרות מדרגות מפל שגובהן מגיע עד ל-7 מטרים. לרגלי המדרגות נוצרו מכתשות האוגרות מי שיטפונות. בדרכו לנחל קישון נשפך אליו היובל נחל סבך. בנקודת המפגש בין נחל סבך לנחל יגור ישנם שני מפלים שגובהם בין 6 ל-7 מטרים.

סביב הנחל ובתוכו מספר שבילים, שמקשרים בין עספיא ליגור. הטיול בנחל מתאים למיטיבי לכת בלבד בשל הירידות התלולות.

## ממצאים ארכאולוגיים
בפתח היציאה של הנחל, ליד הגדר של קיבוץ יגור, קרוב מאוד לבתי המגורים ישנה מערת קבורה חצובה בסלע הקירטון הרך, המערה התגלתה בשנת 1979 בעת ביצוע עבודות פיתוח במקום. על פי הממצאים הקרמיים וצורת המערה תוארכה מערת הקבורה לתקופת הברונזה הביניימית בין 2300 לפנה"ס ועד 2000 לפנה"ס.

## צמחייה
צמחיית הנחל היא חורש ים תיכוני סבוך היוצר מעין תקרה מעל האפיק. העצים הצומחים בנחל הם אלון מצוי, אלה ארצישראלית, מורן, קטלב, ער אציל, עוזרר, כליל החורש ועוד. בחלקו התחתון של הנחל צומחים עצי חרוב. בנחל צומחים מספר צמחים נדירים כגון בקעצור החורש שהנחל הוא אחד המקומות הבודדים בארץ ישראל בהם הוא צומח, שושן צחור, בוצין אופקי וכלורה חרוזה. על קירות הקניון בנחל צומחים שרכים וטחבים.

## לקריאה נוספת
*מנחם מרקוס, **הר הכרמל - סקר נוף ומסלולי טיול**, הוצאת רשות שמורות הטבע, 1997, עמ' 67-66 
***[[מדריך ישראל החדש]] כרך 5: הכרמל וחופו ורמות מנשה**, בעריכה סלמאן אבו רוכן ויעקב שורר, הוצאת משרד הביטחון 2001 עמ' 158

## קישורים חיצוניים

*נחל יגור - מסלול אתגרי בכרמל, מהבלוג Check In/Out
*נחל יגור, מנהלת הטיולים במשרד החינוך
* טיול לנחל יגור, אתר אלתר נתיב
*  
* תמונות מנחל יגור
* סרטון על נחל יגור מערת הקבורה ועין אל בלד ביוטיוב
* סרטון  על שיטפון בנחל יגור ב-28 בפברואר 2009 ביוטיוב

## הערות שוליים

קטגוריה:הכרמל: נחלים
קטגוריה:עספיא
קטגוריה:יגור
קטגוריה:שביל ישראל
קטגוריה:נחל קישון
אטרוריה

שמאל|ממוזער|250px
**אטרוריה** הייתה ארץ עתיקה במרכז איטליה בעת העתיקה, ששטחה בימינו חופף למחוזות של טוסקנה, חלק מאומבריה וצפון לאציו. הארץ הייתה מקור כוחם ומרכז ההתיישבות הראשי של האטרוסקים.

שטח אטרוריה השתנה בהתאם לכיבושי האטרוסקים, ובשיא כוחם השתרעו האטרוסקים באופן לא רציף מעמק הפו, דרך לאטיום ועד לקמפניה. הגבולות של השטח האטרוסקי המצומצם היו בין נהר הארנו בצפון, הטיבר במזרח ובדרום, והים הטירני במערב.

ערי אטרוריה היוו את ערי המדינה החשובות והחזקות ביותר באיטליה לפני עלייתה של רומא. במהלך המאה ה-3 לפנה"ס נפלו ערים אלו תחת מרותה של רומא באופן סופי. בין הערים הבולטות ניתן 
למנות את: ויי, קאירה, טארקוויניי, וטולוניה, רוסלאי, פופולניה, וולסיניי, קולסיום, ארטיום, וולטרה וקורטונה.

שמה של הארץ ניתן בראשית המאה ה-19 לממלכת אטרוריה, ממלכה קצרת-ימים שהתקיימה בשטח טוסקנה, בחסות צרפת הנפוליאונית.

## קישורים חיצוניים

* 
* 

קטגוריה:אטרוסקים
קטגוריה:מדינות לשעבר בתחומי איטליה
דובר (דלאוור)

**דובר** (באנגלית: **Dover**) היא בירת מדינת דלאוור שבארצות הברית, וכן בירת מחוז קנט.
נכון לשנת 2020 מתגוררים בעיר 39,403 תושבים.

## היסטוריה
דובר נוסדה בשנת 1683 על ידי ויליאם פן, אשר קיבל מהמלך צ'ארלס השני, מלך בריטניה את הזיכיון לאדמות דלאוור ופנסילבניה.
בשנת 1717 תוכננה העיר על ידי מועצה מיוחדת.
במהלך המהפכה האמריקאית ומלחמת האזרחים האמריקנית שימשה העיר כנקודת הכינוס של המיליציות של דלאוור.

עד לאחר תום מלחמת האזרחים הייתה דלאוור מדינה בה הותרה העבדות, אף שלא היה בה מספר רב של עבדים. במהלך מלחמת האזרחים הייתה המדינה מדינת גבול- מדינה אשר נשארה חברה באיחוד אך עדיין הותרה בה העבדות.

## כלכלה
עיקר כלכלת דובר מתבססת על שירות המדינה. רוב האדמיניסטרציה של דלאוור נמצאת בדובר (אשר אינה העיר הגדולה במדינה, היא וילמינגטון).

בקרבת העיר נמצא בסיס חיל האוויר דובר, המעסיק רבים מתושבי העיר.

## השכלה
בדובר נמצאת אוניברסיטת מדינת דלאוור, ומכללת ווסלי. כמו כן נמצא בעיר קמפוס של המכללה הטכנית והקהילתית דלאוור.

## תרבות
בית האופרה של דובר נבנה בשנת 1904. הבניין נקרא כיום מרכז שוורץ לאומנות ומשמש את התזמורת הסימפונית של דובר.

בעיר מצוי מוזיאון מדינת דלאוור, מוזיאון סוול ס. ביגס לאומנות אמריקאית (Sewell C. Biggs Museum of American Art) וכן הספרייה המדינתית של דלאוור.

## גאוגרפיה
דובר ממוקמת ב- "43 '9 39° צפון, "36 '31 75° מערב.
שטחה של העיר 58.8 קמ"ר מתוכם 58 קמ"ר שטחי יבשה, ו- 0.8 קמ"ר שטחי מים (1.32%).

## קישורים חיצוניים

* 
* שדה התעופה של חיל האוויר - דובר
* מכללת וסלי
* המכללה הקהילתית והטכנית דלאוור
* מרכז שוורץ לאומנות
* מוזיאון ביגס לאומנות האמריקאית
* 

## הערות שוליים

קטגוריה:דלאוור: ערים
קטגוריה:מדינות ארצות הברית: ערי בירה
קטגוריה:יישובים שהוקמו ב-1683
קרב רגילוס

**קרב אגם רגילוס** (**Regillus**) היה קרב ספק מיתולוגי ספק היסטורי, בו ניצחו הרומאים את כוחות הברית הלטינית. לפי מסורות שונות, התנהל הקרב בשנים 509 לפנה"ס, 496 לפנה"ס או 493 לפנה"ס.

מקומו של האגם אינו ידוע בוודאות, אך לפי ההיסטוריון טיטוס ליוויוס, הוא נמצא באזור טוסקולום, עיר עתיקה בלאטיום. לפי מקורות מסוימים, עמד בראש הצבא הלטיני לוקיוס טארקוויניוס סופרבוס, מלכה האחרון של רומא, שגורש על ידי לוקיוס יוניוס ברוטוס מכס המלכות, גלה לקימה לחצרו של אריסטודמוס מקומאי וניסה להשתלט מחדש על רומא. בראש הכוחות הרומים עמדו הדיקטטור אפיוס פוסטומיוס וסגנו טיטוס איבוטיוס. את המורדים הנהיגו, כאמור, אוקטאביוס מאמיליוס וטארקוויניוס סופרבוס ובניו.

תוצאות הקרב לא היו חד-משמעיות, ונראה שבעקבות אי ההכרעה נחתמה ברית חדשה בין הליגה הלטינית לבין רומא, שהעניקה לשני הצדדים מעמד שווה, ברית צבאית משותפת וחלוקה של שלל מלחמה.

לפי המסורת הרומית, נבנה מקדש קסטור ופולוקס לאות תודה על ניצחון העיר רומא. על פי האגדה, נשבע הדיקטטור פוסטומיוס כי אם ינצח בקרב יבנה מקדש לקסטור ופולוקס. השניים הופיעו רכובים על סוסים בשדה הקרב והצילו את הרפובליקה הרומית. מאוחר יותר הופיעו אלו בפורום ובישרו לתושבי העיר כי עירם ניצלה. המקדש נבנה במקום בו, על פי האגדה, הופיעו התאומים ובנייתו הושלמה בשנת 484 לפנה"ס.

## קישורים חיצוניים

רגילוס
קטגוריה:קרבות במאה ה-5 לפנה"ס
משדדה

[שמאל|ממוזער|250px|משדדת דיסקים נגררת על ידי טרקטור [ג'ון דיר]]
**מַשְׂדֵּדָה** היא כלי חקלאי המשמש לעבודות גימור שונות על פני השדה: שבירת רגבי אדמה גדולים אחרי החרישה, יישור השטח, כיסוי זרעים וכדומה. זאת בשונה מהמחרשה המשמשת לעיבוד עמוק יותר של הקרקע, ומהקלטרת המשמשת לעיבוד בעומק בינוני.

## ההיסטוריה של המשדדה
פעולת השידוד מוזכרת כבר בתנ"ך:

בדומה לחרישה, גם פעולת השידוד נעשתה בתחילה על ידי האדם לבדו. בהמשך, נגררה המשדדה על ידי שוורים וסוסים, ובחקלאות המודרנית היא נגררת באמצעות טרקטור.

באירופה ידוע השימוש במשדדות מימי הביניים.

## סוגי משדדות
משדדות קיימות בסוגים ובגדלים שונים, בהתאם ליעדן. הן לרוב בנויות ממסגרת קשוחה, אליה מוצמדים דיסקיות, שיניים, שרשרת מקשרת ועוד אמצעי עיבוד. במקומות קרירים יותר, הסוגים הנפוצים יותר של משדדות, הן משדדת הדיסקיות ומשדדת השרשרת. ברם, בניו זילנד ובאוסטרליה, באזורי גידול בקר, משתמשים במשדדות חודים.

משדדות שרשרת משמשות בעבודות קלות יותר לדוגמה ישור אדמה מעובדת, או כיסוי זרעים, בעוד שמשדדות דיסקיות משמשות בעיקר לעבודה קשה יותר כמו פירור גושי האדמה.

יש גם סוגים מגוונים של משדדות כח, המונעות בתמסורת מהטרקטור במקום להסתמך רק על משקל המשדדת ותנועת הטרקטור.

## שימושים שאינם חקלאיים
באצטדיונים ובמגרשי ספורט אחרים משתמשים לצורכי תחזוקה במשדדות קלות. תחזוקה זו כוללת יישור השטח, טיפול בעקבות צעדים עמוקים ובחריצים משמעותיים. כמו כן המשדדה משמשת לחריש ביטחוני של חופי הים על מנת לוודא כי אין בחול חפצים חשודים או חפצים העלולים לפגוע ברוחצים ובמערכי שמירת גבול ליצירת שביל טשטוש כדי להקל על איתור טביעות רגליים.

## קישורים חיצוניים

* 

קטגוריה:כלים חקלאיים
דובר (אנגליה)

**דובר** (באנגלית: **Dover**) היא עיר נמל חשובה על גדת התעלה האנגלית במחוז קנט שבדרום-מזרח אנגליה. במפקד שנערך בשנת 2001 התגוררו בעיר 28,156 תושבים (ובאזור העיר רבתי 39,078 תושבים). מקור שמה של העיר הוא במילה הברטונית ל"מים".

## גאוגרפיה
דובר היא העיר האנגלית הקרובה ביותר ליבשת אירופה ולצרפת והיא נמצאת במרחק של 34 קילומטרים מנמל קאלה שבצרפת.

דובר שוכנת על צוקי גיר לבנים הידועים בשם הצוקים הלבנים של דובר. על שמם של צוקים אלו נקראה בריטניה בתקופה הרומאית "אַלְבְּיוֹן", שם שפירושו "הלבנה".

## כלכלה
בשל קרבתה של העיר לאירופה, מהווה העיר את אחד הנמלים העמוסים ביותר של בריטניה - 18 מיליון נוסעים עוברים בה מיד שנה במעבורות לקאלה ודנקרק שבצרפת.

## היסטוריה
דובר היא עיר נמל חשובה כבר למעלה מאלף שנים. בשנת 1992 התגלתה בעיר סירה מתקופת הברונזה, המתוארכת לשנת 1550 לפנה"ס. 

בתקופה הרומית שימשה העיר כמוצב של האימפריה הרומית בשם "פורטוס דובריס" - "שער דובר" (Portus Dubris), והייתה עיר נמל עיקרית של ה"צי הבריטי הרומאי" (Classis britannica). הרומאים בנו מגדלור במקום בו נמצאת כיום טירת דובר, אשר נשמר עד ימינו. כמו כן התגלה במקום בית רומאי של משפחה עשירה, שנשמר כמעט בשלמותו.

בתקופה האנגלו סקסית נבנתה בעיר מצודה, אשר מהווה את התשתית של טירת דובר. בשנת 1216 נכשל ניסיון של צבא צרפת לכבוש את העיר, עליה הגן הובר דה בור (Hubert de Burgh).

במהלך מלחמת האזרחים האנגלית נכבשה העיר בשנת 1642 על ידי תומכי הפרלמנט.

במאה ה-20 שימשה העיר נקודת הגנה עיקרית על בריטניה הן במלחמת העולם הראשונה והן במלחמת העולם השנייה בה הופצצה העיר על ידי מפציצים גרמניים ועל ידי תותחים ארוכי טווח (דוגמת הקרופ K-5) שהועמדו בחוף הצרפתי.

## אתרים בעלי חשיבות
* טירת דובר
* הבית הרומי הצבוע בדובר
* פורט בורגוין
* מוזיאון דובר לתחבורה
* מוזיאון דובר והסירה מתקופת הברונזה
* גני רסל
* מנזר קירסני
* שמורת הטבע סמפייר הו (Samphire Hoe Nature Reserve)
* שמורת הטבע קווגייט (Cowgate Nature Reserve)

## ערים תאומות

* 

## קישורים חיצוניים

* 
* היסטוריה מפורטת (לרבות רשימת ראשי עיר)
* מוזיאון דובר
* 
* 

קטגוריה:אנגליה: ערים
קטגוריה:אנגליה: ערי נמל
קטגוריה:אנגליה: ערי חוף
קטגוריה:קנט: יישובים
קטגוריה:דרום-מזרח אנגליה: ערים
קטגוריה:תעלת למאנש: ערי נמל
פרובינציית פנסילבניה

**הפרובינציה של פנסילבניה**, הידועה גם בשם **מושבת פנסילבניה**, הייתה מושבת קניין צפון-אמריקנית שניתנה לוויליאם פן ב-1681 על ידי צ'ארלס השני מלך אנגליה. המושבה הוקמה כמושבת קווייקרים ונמנית עם שלוש עשרה המושבות האמריקניות שמרדו בכתר הבריטי. כאשר הוקמה ארצות הברית, המושבה הפכה למדינת פנסילבניה.

המושבה הייתה ללא מצודות, ללא חיילים, ללא מיליציה ואפילו ללא נשק.  במהלך המלחמות והטבח של המתיישבים הלבנים אלה באלה, ובאינדיאנים הקווייקרים לא נפגעו, הנשים לא הוטרדו, הגברים לא עונו ואיש לא נטבח למוות.

כאשר פרצה מלחמת העצמאות נהרגו מספר מתיישבים לבנים ורק שלושה קווייקרים, שבניגוד לאמונתם בחרו להחזיק בנשק לשם הגנה.

## היסטוריה
### מקור השם
השם פנסילבניה מורכב משם המשפחה של המייסד ויליאם פן ומהמילה הלטינית silva. באותה תקופה היו הבדלים בין המלך הבריטי צ'ארלס השני לוויליאם פן בכל הנוגע למתן שמות. פן רצה לקרוא למושבה רק סילבניה בגלל עושרה ביערות, אבל המלך צ'ארלס השני שם את פן לפני סילבניה לזכרו של אביו של ויליאם פן, האדמירל סר ויליאם פן, שכבש את ג'מייקה מטעם הכתר הבריטי.

### חוקה
על פי חוקת פן, שהתקבלה ב-1682, המחוז נשלט על ידי מושל, הבעלים (פן), מועצת מחוז בת 72 חברים ואספה כללית. לאספה הכללית, שתורגמה גם כאספה המחוזית של פנסילבניה, הייתה השפעה מועטה למרות גודלה. חוקת המושבה תוקנה ב-1683, 1696 ו-1701. הגרסה האחרונה ידועה גם בשם אמנת הזכויות והייתה בתוקף עד המהפכה האמריקאית. פרובינציית פנסילבניה היה אחת משלוש עשרה המושבות בצפון אמריקה שהכריזו על עצמאות ב-1776 ונפרדו מממלכת בריטניה הגדולה. המהפכנים כתבו חוקה חדשה המבוססת על עקרונות מגילת העצמאות, ולאחר מכן הוקמה אספה כללית חדשה עם יותר זכויות. מדינת פנסילבניה האמריקאית של היום נוצרה על פי החוקה.

### מערכת יחסים עם אינדיאנים
[250px|שמאל|ממוזער|הציור של [בנג'מין וסט (1771) על החוזה של ויליאם פן עם שבט לני לנאפ ב-1682]]
חוקת 1682 חייבה יחס הוגן לאינדיאנים. זה הביא ליחסים טובים משמעותית עם השבטים לני לנאפ וסוסקהאנוק שנכחו שם מאשר למושבות אחרות. ויליאם פן ויורשיו התייחסו לתושבים בכבוד ושילמו להם כסף ברצון עבור אדמותיהם שהוחרמו. בנוסף, שליטי פנסילבניה לא שלחו חיילים למלחמות האינדיאנים של הממלכה האנגלית.

250px|שמאל|ממוזער|אזור הרכישה בהליכה
בשנת 1737, היחסים קיבלו תפנית שלילית כאשר ממשלת המחוז הפעילה התחייבות אמנה לכאורה מצד הילידים שכללה מכירה או שחרור של קרקע למושבה, שהחלה בנהר דלאוור ולפי אמנה מזויפת הייתה אמורה להסתיים "כמה מערבה שיכול אדם ללכת ביום וחצי". ממשלת המחוז דאז בחרה את שלושת הרצים המהירים ביותר במושבה ונתנה להם לרוץ בשביל שתוכנן מראש ונחקר בעבר על מנת להשיג כמה שיותר אדמה. השביל התחיל בהתפצלות נהר דלאוור ונהר ליהי והיה כל כך מתיש שרק אחד הרצים הגיע לקו הסיום במרחק 110 ק"מ. הצ'יפים האינדיאנים האמינו ש-60 ק"מ זה הכי רחוק שאדם יכול ללכת בזמן הזה. אולם המרחק שעבר חילק את אזורי שני השבטים, ונציגי המושבה ביקשו מהילידים לפנות מיד את השטח הנמכר, שהיה בגודל של רוד איילנד (כ-4900 קמ"ר). בני לנאפה ביקשו תמיכה משבט האירוקוי, משום שכנראה הולכו שולל על ידי השליטים הקולוניאליים. עם זאת, הם כרתו בעבר הסכם עם ג'יימס לוגאן, נשיא המועצה, שבו הבטיחו האירוקוי תמיכה בקולוניאליסטים. בני לנאפ ניסו לשווא במשך 19 שנים להחזיר את אדמתם. אירועים אלו ידועים כיום בשם הרכישה בהליכה. 

## קישורים חיצוניים
* 

קטגוריה:היסטוריה קולוניאלית של ארצות הברית
היגינוס

**היגינוס** (בלטינית: **Hyginus**; נפטר ב-142 לספירה) היה האפיפיור התשיעי שכיהן בתפקיד בין השנים 138 או 139 עד מותו בשנת 142 לספירה. היגינוס מונה לכס הקדוש לאחר פטירתו של קודמו טלספורוס, בזמן שנתו הראשונה של הקיסר אנטונינוס פיוס. לפי ספר האפיפיורים, ה"ליבר פונטיפיקליס" היה היגינוס ממוצא יווני וארגן את ההירארכיה הכנסייתית, אך אין לדעת אם פרט זה מדויק, כיוון שפעולה דומה מיוחסת גם לאפיפיור הורמיסדס. אירנאיוס מציין כי ולנטינוס הגיע לרומא בתקופתו של היגינוס, ונשאר שם עד מינויו של אניקטוס לאפיפיור. לפי אאוסביוס, נמשכה כהונתו ארבע שנים ונטען כי מת כמרטיר, אך לטענה זו אין סימוכין במקום כלשהו.

## קישורים חיצוניים

* 
* 

קטגוריה:קדושים נוצרים
קטגוריה:אפיפיורים יוונים
קטגוריה:אפיפיורים במאה ה-2
יוחנן כותב הבשורה

[שמאל|ממוזער|250px|יוחנן כותב הבשורה, בציור מ[כתב יד (העתק)|כתב יד מסביבות 820–830]]
**יוחנן כותב הבשורה**, או **יוחנן האוונגליסט** (נפטר בערך בשנת 110 לספירה), הוא, על-פי ההשערה, כותב "הבשורה על-פי יוחנן", ספר הבשורה האחרון וככל הנראה המאוחר בספרי הבשורה.

זהותו של יוחנן כותב הבשורה נשארה עלומה. מלבד כתיבת הבשורה מייחסים לו גם את כתיבת איגרת יוחנן הראשונה. הייחוס ליוחנן של ספרים אחרים בברית החדשה, כגון "איגרת יוחנן השנייה", "איגרת יוחנן השלישית" ו"ההתגלות", הוא בגדר מסורת נוצרית ארוכת שנים, אך נתון בספק על פי חוקרים רבים.

יש להבדיל בין **יוחנן כותב הבשורה** לבין **[[יוחנן בן זבדי|יוחנן בן-זבדי]]**, הוא יוחנן השליח, אחד משנים-עשר שליחיו של ישו, ובינו לבין יוחנן כותב ההתגלות. המסורת הנוצרית אמנם מזהה את יוחנן כותב הבשורה עם יוחנן השליח, אך מספר גדול של חוקרים מודרניים ובהם דוד פלוסר, מערערים על הקביעה שמדובר באותו אדם.

לעומתם, יוחנן כותב ההתגלות (חזון יוחנן) מזוהה במידה רבה עם אסיה הקטנה, שלקהילותיה פנה בחזונו. יש הסבורים, גם על פי הכתוב ("הייתי באי הקרוי פטמוס בעבור דבר אלוהים ועדות ישוע", ההתגלות א, 9) כי הוגלה לפטמוס על ידי הקיסר דומיטיאנוס, ושם כתב את חזון יוחנן.

במקובץ, הספרים הללו מכונים "ספרות יוחננית" (Johannine). עם זאת, יש דמיון דקדוקי מועט בין הבשורה על פי יוחנן לבין ההתגלות. 

באיקונוגרפיה הנוצרית מסומל לעיתים קרובות על ידי נשר.
ימין|ממוזער|337x337 פיקסלים

## קישורים חיצוניים

* 

קטגוריה:המבשרים
קטגוריה:נוצרים בארץ ישראל
קטגוריה:אישים שחיו במאה ה-1
אניקטוס

**אניקטוס** (בלטינית: **Anicetus**; (מת ב-20 באפריל 168) היה יורשו של פיוס הראשון על כס האפיפיור ברומא. לא ידוע כיום שנות כהונתו המדויקות, והסברה היא שעלה לכס הקדוש בין 150 ל-157 והוחלף בין 153 ל-168. מוצאו של אניקטוס היה מהעיר חומס (אמסה) בסוריה.

ההיסטוריון הנוצרי הגסיפוס, ביקר ברומא בזמן כהונתו של אניקטוס. ביקור זה נחשב בעיני רבים סימן לחשיבות הכס הקדוש ברומא כבר בתקופה מוקדמת זו.

אניקטוס היה האפיפיור הראשון שגינה את הכפירה ואסר על מונטניזם והתנגד לאגנוסטיציזם והמרקיוניזם. לפי ספר האפיפיורים, ה"ליבר פונטיפיקליס" אניקטוס קבע כי אסור לכמרים להיות בעלי שיער ארוך (ייתכן שאיסור זה נבע מהעובדה שהאגנוסטיקנים נהגו לגדל את שערם). לפי התיאורים מת אניקטוס כמרטיר בתקופתו של לוקיוס ורוס, אך אין פרטים ברורים באשר לנסיבות מותו.

## קישורים חיצוניים

* 
* 

קטגוריה:קדושים נוצרים
קטגוריה:נוצרים סורים
קטגוריה:סורים
קטגוריה:אפיפיורים במאה ה-2
קטגוריה:נפטרים ב-168
פיוס הראשון

**פיוס הראשון** (בלטינית: **Pius I**; מת ב-154 לספירה) היה האפיפיור מ-142 עד 154. פיוס מונה לכס הקדוש לאחר מותו של קודמו היגינוס. לפי המסורת הקתולית, הוא כיהן בתפקיד בזמן שלטונם של אנטוניוס פיוס ומרקוס אורליוס. מועד סיום כהונתו איננו ידוע לאשורה, והאסמכתה היחידה כיום בנושא היא שנת מותו של פוליקרפוס הקדוש, שהייתה ככל הנראה 155 או 156. פוליקרפוס ביקר ברומא שנה לפני מותו שלו וגילה כי אניקטוס, יורשו של פיוס, יושב על הכס הקדוש. מכאן נתקבעה הסברה כי מותו של פיוס חל בערך בשנת 154.

לפי ספר האפיפיורים ה"ליבר פונטיפיקליס" היה פיוס בנו של רופינוס מאקוויליה, אם כי ייתכן ויש כאן בלבול עם רופינוס אחר. על פי הספר, אחיו של פיוס הראשון היה הרמאס, שכתב את "הרועה"  וייתכן כי מסיפור חייו ומעמדו (עבד משוחרר) אפשר היה ללמוד על מעמדו של אחיו האפיפיור, אך ייתכן מאוד כי הסיפור שהרמאס מייחס לעצמו הוא בדיה, כאשר כוונתו הייתה שמשפחתו היא מהמעמד הנמוך.

## קישורים חיצוניים

* 
* 

קטגוריה:אפיפיורים איטלקים
קטגוריה:קדושים נוצרים
קטגוריה:אפיפיורים במאה ה-2
קטגוריה:נפטרים ב-154
לומדה

**לומדה** (בניקוד: **לָמְדָּה**) היא תוכנת מחשב שמטרתה הקניית ידע ומיומנויות מוגדרות למשתמש בה.
לאורך השנים נוצרו תוכנות רבות המנצלות את יכולת המחשב למטרת למידה ממוחשבת. כיום קיימים סוגים רבים של לומדות: לומדות ללימוד שפות, לומדות ללימוד מתמטיקה, לומדות להקלדה עיוורת ועוד.

## סוגי לומדות
* **משחקי למידה** - לרוב מיועדים לילדים בגילים צעירים. בתוכנות אלו מוקנה ידע, או מפותחת מיומנות, באמצעות משחק.
* **תוכנות לתרגול ובחינת ידע** - בתוכנות אלו הידע נבחן ומתורגל באופן ישיר ללא מעטפת המשחק.
* **מצגות** - תוכנות המציגות מידע באופן ישיר בצורה כתובה או באמצעות המחשה ויזואלית.
* שילוב של שלושת הסוגים לעיל - כדוגמת תוכנת הקלדה עיוורת המכילה הסבר כיצד יש להקליד, תרגול של הקלדה, משחקים ומבחנים.

## לומדה סגורה ולומדה פתוחה
**לומדה סגורה** משמשת ללמידה יחידנית ולתרגול. לומדות סגורות הן הראשונות שהוכנסו לשימוש בחינוך כבר בשנות השישים של המאה ה-20. הן דוגלות בשימוש במחשב כבמורה פרטי, ומתבססות על עקרונות הלמידה המתוכנתת. בלומדות מסוג זה משולבים היבטים כמו אבחון והערכה של לומד, קבלת החלטות על סמך הערכה לגבי קידום התלמיד, עריכת מבחנים ובדיקתם, דיווח ועיבוד תוצאות.

**לומדה פתוחה** היא לומדה שהשימוש בה מתבסס על תורת הלמידה על ידי בנייה (למידה קונסטרוקטיביסטית). לומדה פתוחה מאפשרות להעניק לתלמיד דרכים להתמודד בעצמו הן עם חומר חדש והן עם דרכים למציאתו. דוגמה לכך מהווה מעבד תמלילים או שפת תכנות - סביבה עתירת זמן, יצירתיות דמיון וחשיבה. סביבות אלו הו סביבות שאינן מוגבלות ואין אדם המגדיר מה יש וצריך לעשות.

## יתרונות הלומדה
הלומדה מאפשרת למשתמש להתקדם בקצב אישי המתאים לו, ולחזור על פי הצורך על חומר לא ברור ככל שירצה. בנוסף מאפשרת הלומדה למשתמש לקבל משוב תמידי על שליטתו בידע או במיומנות הנלמדת, דבר שלא מתאפשר כאשר מדריך מלמד קבוצה.

למחשב יש אפשרות המחשה ויזואלית טובה יותר מיכולת שרטוט של מורה על לוח. היכולת הזאת חשובה במיוחד כאשר יש צורך באנימציה או בהמחשה תלת־ממדית. הלומדה הופכת את השגת המטרות הלימודיות לדבר שאינו תלוי במדריך אנושי המעביר את החומר.

## קישורים חיצוניים

* Gabe Zichermann: How games make kids smarter – הרצאה מאתר TED  אודות ההשפעה של משחוק על למידה ואינטליגנציה - העתיד המהנה.
* Extra Credits: Tangential Learning - סרטון הסבר על דרכים פשוטות לצמצם את הפער בין לומדות למשחקי מחשב מסחריים 
* לומדה בנושא יצירה ועריכה של ערכים בוויקיפדיה, באתר ויקימדיה ישראל

*
קטגוריה:יישומי מחשב
קטגוריה:למידה
לברית

**לִבְרִית**, ובלעז **לִיבְּרֶטּוֹ** (**libretto**), היא השם הכולל לטקסט של יצירה מוזיקלית ווקאלית-בימתית, כגון: אופרה, אופרטה, אורטוריה או מחזמר.

מקור המילה באיטלקית ופירושה "סִפרון". בלברית נכלל התמליל בקטעים המוזיקליים ובקטעים שאינם מוזיקליים. מחבר לברית נקרא בעברית **לִבְרִיתָן**, או בלעז **לִיבְּרֶטִיסְט**. לעיתים המלחין עצמו משמש גם כלבריתן, כמו ריכרד וגנר, אשר חיבר את הטקסט לכל יצירותיו הבימתיות. עם הלבריתנים הנודעים ביותר בתולדות האופרה נמנים פייטרו מטסטאזיו, לורנצו דה פונטה, פרנצ'סקו מריה פיאבה, אריגו בויטו, לואיג'י איליקה, ג'וזפה ג'אקוזה ואז'ן סקריב.

עם הלבריתנים העיקריים במחזות הזמר ובאופרטות בשפה האנגלית נמנים ויליאם שוונק גילברט, אוסקר המרשטיין, איירה גרשווין, אירווינג ברלין, גאי בולטון, דורותי פילדס וקול פורטר.

## קישורים חיצוניים

* 
* 

קטגוריה:מוזיקה
קטגוריה:מילים וביטויים באיטלקית
הפיגועים בשארם א-שייח' (2005)

**הפיגועים בשארם א-שייח' (2005)** הם סדרת פיגועים שאירעו ב-23 ביולי 2005, בעיר שארם א-שייח' בדרום חצי האי סיני אשר במצרים, שבוצעו על ידי ארגון הטרור הסלפי, המשתייך לארגוני אל-קאעידה - "גדודי עבדאללה עזאם בסוריה ובמצרים", ארגון הקרוי על שמו של עבדאללה עזאם. בביצוע הוא נתמך על ידי קבוצת הייחוד והג'יהאד במצרים.

## תיאור האירועים
שתי מכוניות תופת ומזוודת נפץ פוצצו בסמוך לאתרי תיירות עיקריים: שני בתי מלון והשוק העתיק של העיר. בפיגוע נהרגו כ-88 בני אדם ונפצעו למעלה מ-200. בין ההרוגים היו כ-10 תיירים ממדינות המפרץ הפרסי ומדינות אירופה, יתר ההרוגים היו מצריים.

ההתקפות אירעו ביום השנה למהפכת הקצינים החופשיים במצרים, שבה הורד מכיסאו המלך פארוק והגנרל מוחמד נגיב עלה לשלטון במקומו. יום זה מצוין במצרים כיום חג לאומי.

ארגון הטרור הודיע לאתר אינטרנט איסלמי כי הפיגוע נערך בתגובה לפעולות שנעשות על ידי ארצות הברית ומדינות אירופה נגד מוסלמים בעיראק, הרשות הפלסטינית, אפגניסטן וצ'צ'ניה.

הארגון שכוון לפגוע באחד מסמלי התיירות החשובים של מצרים, בירת הנופש של סיני שהושקעו בה מיליארדי דולרים, השיג את מטרתו ובעקבות הפיגועים, נרשמה עזיבה של תיירים רבים וביטול הזמנות נופש רבות. גם בפיגוע זה אפשר לראות את דפוסי הפעילות של אל-קאעידה ובין היתר המגמה לפגוע במקום החשוב ביותר באזור (מרכז כלכלי) ובתאריך סמלי. על פי פרשנים הפיגוע נועד לערער את מעמדו של נשיא מצרים חוסני מובארכ לקראת הבחירות שאמורות היו להתקיים זמן קצר לאחר מכן.

## התגובה המצרית לפיגוע
בתגובה לפיגוע התבצעו במצרים מעצרים רבים, בעיקר בקרב הבדואים שבסיני שהוחשדו בסיוע והתארגנות לפיגוע. בנוסף החלה מצרים בבניית מחסום הפרדה סביב שארם א-שייח' והקמת נקודות בידוק בכניסה לעיר, על מנת למנוע כניסה של גורמים טרוריסטים וביצוע פיגועים נוספים.

## קישורים חיצוניים
* 
* 
* 
## הערות שוליים

שארם א-שייח
קטגוריה:פעולות טרור ב-2005
שארם א-שייח'
קטגוריה:שארם א-שייח'
שארם א-שייח'
שארם א-שייח
קטגוריה:2005 באסיה
סגורה

נהר **סגורה** (בספרדית: **Segura**), באורך 345 קילומטר, הוא השני באורכו מבין הנהרות בספרד שנשפכים לים התיכון. הוא זורם בפרובינציות של חָאֶן (אנדלוסיה), אלבסטה (קסטיליה-לה מנצ'ה), מורסיה ואליקנטה (ולנסיה).

בין יובליו: נהר מונדו (Mundo), מולה (Mula) וגוודלנטין (Guadalentín).
## גאוגרפיה
נהר סגורה עובר באזורים יבשים ויוצר בהם נאות מדבר. הוא גורם מדי פעם בפעם לשיטפונות. נהר זה שהיה פעם מזוהם ולחוץ מים באגן הצפוף ביותר של אירופה, הפך מביוב חשוף לנהר בריא ותוסס, ביתם של לוטרות, ציפורים נודדות, צומח ובעלי חיים אחרים, ושימוש חוזר במי השקיה אפשר גידול חקלאי, פעילויות פנאי ופנאי. במהלך השנים הקשות ביותר של זיהום מים, דעת הקהל דרשה פתרון שהממשלה לא הציעה עד לאותו רגע. אך עם זאת ניתן היה לראות את התוצאות החיוביות, האנשים החלו להצטרף לפעילויות ואסוציאציות כדי ליהנות מהמערכת האקולוגית המוחזרת ולהגן עליה. מעורבותם של שכנים וחקלאים על שפת הנהר הייתה גם היא המפתח להבטיח את אחזקת השיפורים.

## קישורים חיצוניים

* 

## הערות שוליים

סגורה
קטגוריה:מורסיה (קהילה אוטונומית)
קטגוריה:אנדלוסיה: גאוגרפיה
קטגוריה:קסטיליה-לה מנצ'ה
קטגוריה:ולנסיה (קהילה אוטונומית)
קטגוריה:נהרות ונחלים הנשפכים לים התיכון
בייקר (אי)

**האי בייקר** (באנגלית: **Baker Island**) הוא אטול בלתי מיושב, צפונית לקו המשווה באוקיינוס השקט, 3,100 ק"מ דרומית מערבית להונולולו.

באי מצויה "שמורת הטבע האי בייקר" ששטחה 1.64 קמ"ר, וכוללת את כל שטח האי וכן 123 קמ"ר שטחי ים המקיפים את האי. האי הוא טריטוריה של ארצות הברית, ומהיותו שמורת טבע, מנוהל על ידי שירות הדגה וחיות הבר של ארצות הברית.

## היסטוריה
בשנת 1825 ראה סמל אובד סטארבאק מספינת הלווייתנים האמריקנית לופר את האי. בשנת 1832 ראה אותו ימאי אמריקני אחר, סמל מייקל בייקר. ארצות הברית השתלטה על האי במסגרת חוק איי הגואנו בשנת 1856 מתוך מטרה לכרות את מחצבי הגואנו.

הגידול בהתעניינות בתעופה הטרנס אטלנטית בשנות ה-30 של המאה העשרים גרם לארצות הברית לחזק את טענתה לזכות להתיישב באי בהסתמך על סמל בייקר. בשנת 1935 נעשה ניסיון כושל להתיישב באי, אולם במלחמת העולם השנייה נטשו המתיישבים את האי בשנת 1942 בשל ההפצצות של חיל האוויר היפני.

במהלך מלחמת העולם השנייה השתמשו באי כוחות צבאיים. מאז תום המלחמה נאסרה הכניסה לאי, והיא מותרת רק ברישיון מיוחד מאת שירות הדגה וחיות הבר של ארצות הברית.

## גאוגרפיה
האי ממוקם בצפון האוקיינוס השקט. שטחו של האי 1.64 קמ"ר, ואורך חופיו 4.8 ק"מ.
האקלים באי משווני, עם מעט גשמים ורוחות בלתי פוסקות.
הנקודה הגבוהה באי - גובהה 8 מטרים מעל פני הים.
אין מקורות מים מתוקים באי, ואין בו עצים. באי צומחים עשבים ושיחים נמוכים.
האי משמש אתר קינון לציפורי ים רבות.

ארצות הברית טוענת לשטח כלכלי טריטוריאלי של 370 ק"מ סביב האי.

האי נמצא באזור זמן של UTC -12 שעות.

## תחבורה
באי אין נמלים. ישנו מעגן סירות אחד בחוף המערבי של האי, וכן שדה תעופה נטוש (עם מסלול נחיתה באורך 1,665 מטרים) שנבנה בתקופת מלחמת העולם השנייה, שכיום מכוסה צמחייה ואינו בשימוש.

## ראו גם
* רפובליקת האולנד, בייקר וג'רוויס

## קישורים חיצוניים
* 

*שמורת הטבע הלאומית האי בייקר
* 

## הערות שוליים

קטגוריה:ארצות הברית: שמורות טבע
קטגוריה:ארצות הברית: טריטוריות
קטגוריה:איים באוקיינוס השקט
קטגוריה:אטולים באוקיינוס השקט
קטגוריה:ארצות הברית: איים לא מיושבים
אלש

__ללא_תוכן__

230px|ממוזער|280px|שמאל|מצודת אלטמירה
**אלש** (בוולנסית: **Elx**) או **אלצ'ה** (בספרדית: **Elche**) היא עיר בדרום-מזרח ספרד, במחוז אליקנטה שבקהילה האוטונומית של ולנסיה. היא סמוכה לעיר אליקנטה ולים התיכון. דרך העיר זורם נהר וינלופו (Vinalopó). ב-2006 נמנו בעיר 219,000 תושבים.

יש במקום שרידים ארכאולוגיים רבים, חלקם מתוארכים לאלף החמישי לפנה"ס. היישוב הגדול הראשון במקום הוקם במאה ה-5 לפנה"ס בידי האיברים, שיצרו את הפסל המפורסם Dama d'Elx (הגבירה מאלש) המוצג במוזיאון הלאומי לארכאולוגיה במדריד. מאוחר יותר נכבשה בידי הקרתגנים, היוונים והרומאים, שכינו אותה Ilici. בתקופה הויזיגותית ישב בה בישוף. בתקופה המוסלמית איבדה מעט את חשיבותה. חיימה הראשון מאראגון כבש אותה ב-1264.

החקלאות תופסת עדיין חלק משמעותי בכלכלת העיר, אך היום ייצור הנעליים הוא הענף הכלכלי העיקרי. בעיר פועלת קבוצת כדורגל בשם מועדון כדורגל אלצ'ה.

חורש הדקלים באלש (Palmerar d´Elx), הגדול באירופה, הוכרז כאתר מורשת עולמית על ידי אונסק"ו. בעיר מועלית ב-14 באוגוסט וב-15 באוגוסט מדי שנה הצגה דתית חשובה בשם "מיסטרי ד'אלש" (Misteri d´Elx), המתארת את חייה של מריה.

## אלש והיהודים
על פי כתובת ביוונית ברצפת פסיפס שנחשפה ב-1905 בחפירות ארכאולוגיות ב-L'Alcúdia, סמוך לאלש מדרום, משערים כי במקום התקיים בית כנסת במאות השלישית עד החמישית ובאתרו נבנתה לימים כנסייה נוצרית. מתקופת הכיבוש המוסלמי אין ידיעות על יישוב יהודי במקום. החל מ-1263 מופיעים שמות של נושאי משרה יהודים בהקשר לעיר אלש, בהם אסטרוק בונסיניור מברצלונה, מתורגמן שפעל באלש, ודון יצחק אבן וקאר, רופא ובעל קרקעות בסביבת העיר. ב-1308 היה יהודי אחראי לגביית המס מן העדה המוסלמית, והמוכס אברהם בן בחיי פעל באלש בשנות ה-80 של המאה ה-14. הסבֿרה בדבר שרידי בית כנסת יהודי בתשתית "הבסיליקה של אלש" נתונה בוויכוח מתמשך.

## ראו גם

* נמל התעופה אליקנטה-אלש מיגל ארננדס

## ערים תאומות
* 
* 

## קישורים חיצוניים

* 
* 

## הערות שוליים

ממוזער|ימין|430px|מראה חלקי של חורש הדקלים באלש

*
קטגוריה:ספרד: ערי חוף
קטגוריה:ולנסיה (קהילה אוטונומית): ערים
לורקה (עיר)

שמאל|ממוזער|250px|חורבן בכנסייה בלורקה לאחר רעידת האדמה
ממוזער|שרידי הרובע היהודי מימי הביניים שהתגלו בחפירות ארכאולוגיות בשנת 2010
**לוֹרקה** (ספרדית: **Lorca**) היא עיר בקהילה האוטונומית של מורסיה שבדרום-מזרח ספרד, כ-70 קילומטר דרומית-מערבית לעיר מורסיה. בשנת 2007 היו בה כ-89,000 תושבים והיא העיר השלישית בגודלה במחוז, לאחר מורסיה וקרטחנה.

היה במקום יישוב איברי, ומאוחר יותר רומאי (Luarca או Eliocroca) ומוסלמי (לוּרקה). אלפונסו, בנו של פרננדו השלישי ("הקדוש"), שמאוחר יותר נקרא אלפונסו העשירי ("החכם"), כבש את העיר בשנת 1243.

בעיר עובר נהר גוודלנטין (Guadalentín).

בעיר יש מספר כנסיות בסגנון הבארוק ומצודה מהתקופה המוסלמית ונערכות בה תהלוכות מפורסמות בזמן השבוע הקדוש (Semana Santa).

ב-11 במאי 2011 הוכתה העיר ברעידת אדמה בעוצמה של 5.2 בסולם ריכטר. 50 אנשים נפצעו, לפחות 10 אנשים נהרגו, ואלפים נותרו ללא קורת גג ברעידה.

## הקהילה היהודית
בעיר העתיקה הנמצאת על גבעה גבוהה שצופה על העיר המודרנית התקיימה התיישבות יהודית שהתחילה כ-100 שנה לפני גירוש ספרד. במקום בית כנסת משוחזר אשר נשמר בצורה מרשימה. בית הכנסת מפורסם בכך שהשקיעו בו רבות באהילי זכוכית שהוכנו ביישוב עצמו. בבית הכנסת קיימת בימה באתרה, כיסא של אליהו באתרו, כיור לטהרה, ארון הקודש ועוד. בסמוך נמצא מוזיאון בו ניתן לראות במקום את הממצאים שנמצאו בחפירות. בין הממצאים נמצאו גם שני נרות שהיו כנראה חלק מחנוכיה. החפירות בוצעו לפני כ-15 שנה בעקבות בניית בית מלון על הגבעה, בשל כך בניית המלון התעכבה.

במאה ה-15 היה שיא הפאר של הקהילה היהודית שהתאפיינה במגוון בתים גדולים על גבי שטחים נרחבים: סלון, מטבח, מחסנים ושטחים נוספים עם ספסלים בקירות, כדי חרס, ארונות ועוד. נרות חנוכה והחנוכיות הם דברי הערך המשמעותיים ויוצאי הדופן שנמצאו.

בית הכנסת הוא הבניין הכי מייצג והכי שמור ברובע היהודי של **לורקה**. במאה ה-15 המרכז התרבותי ברובע היהודי היה מואר במנורות זכוכית תלויות לאורך חדר התפילה.

החלק הפנימי, המקום בו שמו את ספרי התורה (היכל) נשמר אף הוא. ההיכל היה מעוצב מגבס בסגנון גותי ועמודים מיוחדים - שם גם הייתה ה'בימה' שעליה קראו בתורה בשעת תפילה.

שיקום המקום לצד שאר הממצאים הארכאולוגיים שנמצאו בחפירות גורם למבקר בלורקה להרגיש איך חיו היהודים בעיר ואיך עזבו אותה כשנאלצו. הסיבה שהממצאים כל כך מדויקים ושמורים היא שבית הכנסת הזה מעולם לא הומר למקדש נוצרי. למעשה, זהו בית הכנסת היחיד בספרד כולה שנשמר כפי שהוא ולא נעשה בו שימוש לדת אחרת כפי שידוע שנעשה בבתי כנסת אחרים בספרד לאחר גירוש יהודי ספרד מהמדינה.

## כלכלה
הכלכלה בלורקה מתבססת על חקלאות וגידול חזירים, וכן על כריית מחצבים, כגון מלח. כמו כן משמשת לורקה כמרכז מסחרי ותעשייתי של הסביבה.

## קישורים חיצוניים

* 
* 

## הערות שוליים

קטגוריה:מורסיה: ערים
יהודה עדר

**יהודה עֵדֶר** (נולד ב-10 ביולי 1951) הוא מוזיקאי, גיטריסט, מפיק מוזיקלי וזמר ישראלי.

## ביוגרפיה
יהודה עדר נולד וגדל בקיבוץ כפר הנשיא. את דרכו המוזיקלית המקצועית החל בשנת 1971, עת החליף את דני סנדרסון כגיטריסט בלהקת הנח"ל. לאחר שחררו מצה"ל, הצטרף ב-1975 כגיטריסט ללהקת "תמוז" וניגן באלבומה היחיד והמכונן, "סוף עונת התפוזים" (1976). בהמשך דרכו היה חבר בלהקת "דודה" (1980–1981), בה ניגן באלבומה היחיד, וכן היה חבר בלהקת הליווי "קאריזמא" של מאיר אריאל, עמו שיתף פעולה גם בסיבוב ההופעות "מסע הבחירות של מאיר אריאל".

עדר הוא בוגר מכללת ברקלי למוזיקה בבוסטון. עם שובו לישראל, נמנה עם מקימי בית הספר למוזיקה "רימון" בשנת 1985. הוא כיהן כמנהלו הראשון של בית הספר, עמד בראש המסלול להלחנה ולכתיבת שירים מראשיתו, ומשמש כנשיאו. לצד פעילותו החינוכית, שימש עדר כמנהל המחלקה הישראלית בחברת התקליטים "הד ארצי" והפיק שורה של אלבומים בולטים במוזיקה הישראלית. בין הפקותיו ניתן למנות את האלבום "קלף" של דייוויד ברוזה ואת "...וגלוי עיניים", של מאיר אריאל. בשנות התשעים הפיק, בין היתר, את האלבום "ירח" של שלמה ארצי, "שלום לתמימות" של רונית שחר, "יאללה ביי" של אריאל הורוביץ, ואת האלבומים "מה החזאי מבין" ו"איך עושים מים" של להקת "אבטיפוס". כמו כן, הפיק את התקליטון "אף אחד לא מזיל דמעה" של שמוליק צ'יזיק. בתחום החברתי-קהילתי, לקח עדר חלק במיזם "יוצרים גדולים יוצרים קטנים" בחסות "מפעל הפיס", שבמסגרתו לימד קבוצות ילדים בחצור הגלילית וברמלה, שם עבד עם להקת "לוחמי הגרוטאות", וכן השתתף בפרויקט "תיעוד יוצרים" של מפעל הפיס עם יואב קוטנר.

קריירת הסולו של עדר החלה בגיל 56, כאשר בספטמבר 2007 הוציא את אלבום הבכורה שלו, "מר גרוסבארד היקר". באלבום השתתפו בין היתר חמי רודנר ויוני בלוך, והסינגל הבולט מתוכו היה "כוכב שביט", גרסה עברית לשירו של בוב דילן "Shooting Star". שירים נוספים שיצאו לרדיו מהאלבום היו "יש ביצה" ושיר הנושא. במרץ 2016 השיק את אלבום הסולו השני שלו, "עולה ירח", במופע שכלל איחוד של חברי להקת תמוז. במקביל ליצירתו, פעל עדר גם במדיה. בשנת 2011 הצטרף לתוכנית The Voice ישראל כמנהל אמנותי, ובין ינואר 2014 לאפריל 2015 הגיש בגלי צה"ל את התוכנית "ציפורי לילה" לצד רעייתו, מיקי קם.

## פרסים והוקרה
*פרס דירקטוריון אקו"ם, על תרומתו הייחודית לזמר העברי ולתרבות הישראלית, לשנת 2022
*תואר עמית כבוד של מכללת אפקה, המכללה האקדמית להנדסה בתל אביב, לשנת 2024

## חיים אישיים
עדר נשוי לשחקנית מיקי קם ואב למוזיקאי אלון עדר ולשחקן נדב עדר. מתגורר בתל אביב.

## דיסקוגרפיה
### סולו
*מר גרוסבארד היקר (2007)
*עולה ירח (2016)

### עם להקת תמוז
*סוף עונת התפוזים (1976)

### עם להקת דודה
*דודה (1980)

## קישורים חיצוניים

* 
* 
* 
* עמוס אורן, "אוטונומיות נפרדות בתוך אי הזוגיות", באתר קלאב 50, 1 בספטמבר 2016
* 
* טוקבק פרק מס׳ 14 - יהודה עדר באתר YouTube 
* 

## הערות שוליים

קטגוריה:גיטריסטים ישראלים
קטגוריה:זמרי רוק ישראלים
קטגוריה:זמרים השרים בעברית
קטגוריה:חברי להקת הנח"ל
קטגוריה:חברי להקת תמוז
קטגוריה:חברי להקת דודה
קטגוריה:מגישי ציפורי לילה
קטגוריה:כפר הנשיא: אישים
קטגוריה:סגל בית הספר רימון
קטגוריה:זוכי פרס אקו"ם
קטגוריה:ישראלים שנולדו ב-1951
יום עדין

**יום עדין** הוא האלבום השני של להקת בוטן מתוק בקרקס. שם האלבום קרוי על שיר הנושא שלו. האלבום יצא ב-2005 לאחר 10 חודשי הקלטה.

## שירי האלבום
#Intro
#כוכבים
#למדנו
#אל תהיה כל כך עצוב
#בכל הכוח
#בוא ותראה
#נלחם
#שמיים
#יום עדין
#נשרפת
#אלמוג
#מפנטזת
#הרגע
#עף עף עף

## מבצעים
*גדי אלטמן - גיטרה אקוסטית, גיטרה סלייד, טמבורין ב-"כוכבים", שירה
*מאור שטרית - בס
*רוני הוד - תופים
*מיקה שדה - קולות ב-"נשרפת"
*גבע אלון - טמבורין ב-"כוכבים"
*איציק יונה - סיתאר
*אמיר בן עמי - גיטרות נוספות ב-"בוא ותראה" וב-"מפנטזת"
*אמילי קרפל - שירה ב-"יום עדין"

## סינגלים

קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי בוטן מתוק בקרקס
חבצלת

**חבצלת** (שם מדעי: *Pancratium*) הוא סוג של צמחים עשבוניים בעלי בצל רב-שנתיים במשפחת הנרקיסיים. הסוג כולל 24 מינים שתחום תפוצתם היא באפריקה ומאגן הים התיכון ועד מלזיה בדרום. הסוג מאופיין בעלים יושבים (ללא פטוטרת), צרים עד דמויי רצועה, ולעיתים קרובות מסולסלים או מפותלים. העלים מופיעים לאחר הפריחה וערוכים בחלקו התחתון של עמוד הפריחה. 

בארץ ישראל גדלים שני מינים בלבד בשני אזורים שונים: 

* חבצלת החוף מצוי עד פזור לאורך אזור הרסס בחופים חוליים של הים התיכון בישראל, עד 100 מ’ מקו החוף. לעיתים רחוקות הוא פולש בכיסי חול למרחק של מאות מטרים מהחוף  בקיסריה ובנחל אלכסנדר. 
* חבצלת הנגב מצוי בחולות המדבריים של הנגב המערבי וחולות מישור ימין. נדיר בכתמי החול של מכתש רמון, הנגב הדרומי והערבה. בעולם תפוצתה העולמית מוגבלת ומשתרעת בקרקעות חוליות-מדבריות בארצות המזרח התיכון השכנות לישראל מסוריה ועד צפון מזרח לוב ועד ערב הסעודית.

בעבר סווגה בת-חבצלת קטנת-פרחים  כחלק מהסוג חבצלת, אך כיום היא משויכת לסוג בת-חבצלת (Vagaria). בסוג זה קיימים שני מינים. המין השני הוא - בת-חבצלת מרוקנית (*Vagaria ollivieri*), אשר תפוצתה מוגבלת למרוקו בלבד.

כל מיני החבצלת הם ערכי טבע מוגנים בישראל.

## חבצלת בתרבות
החבצלת היא אחד מהצמחים המקושרים לסמל פלר דה ליס שבעבר הופיע בסמלים צרפתיים עד למהפכה הצרפתית והיום מסמל ניווט וסיירות ומופיע בסמלי חילות מודיעין ותנועות נוער כגון ״הצופים״ ו״השומר הצעיר״. במצפנים מסוגננים ובמפות ישנות פלר דה ליס משמש כדי לסמן את כיוון הצפון. הקשר לסיירות ולמודיעין הוא בכך שבלי מצפן אפשר ללכת לאיבוד, והמודיעין תפקידו לספק את ההתמצאות הנדרשת, "למצוא את הצפון" ולמקם את האדם על המפה - הן בשטח, והן מבחינה מדינית ואסטרטגית.

תאוריה אחת מסבירה למה החבצלת מסמלת את הצפון באמצעות ציירי מפות ומעצבי מצפנים מימי הביניים. אחד משמותיה הקלאסיים בימי הביניים של רוח הצפון הוא **Tramontane**, ובקיצור - האות T. האות הזו עברה עיצוב וסגנון, וקיבלה צורה של חבצלת.

### באגף המודיעין בצה"ל
תג היחידה של אגף המודיעין מורכב מצמח החבצלות. יש לכך השערות רבות. בין היתר, נטען כי החבצלת מסמלת את עבודת המודיעין בכך שהיא רדומה ביום ונפתחת בלילה בהתאם לאופי עבודת המודיעין. סברה נוספת עוסקת בכך שבמצרים העתיקה הפיקו דיו סתרים מכתישת פקעת החבצלת, כזה ששימש ככלי למרגלים בלבד. תוכנית חבצלות, תוכנית הדגל של חיל המודיעין נושאת גם כן חבצלת על הסיכה שלה, כאות לחלק האינטגרלי שבוגריה לוקחים בעבודת המודיעין השוטפת.
## תמונות

קובץ:חבצלת החוף נביטה.jpg|נביטה של חבצלת החוף בחוף אשדוד
קובץ:חבצלת החוף נביטה שורשון.jpg|נביטה - שורשון ועלה אחד
קובץ:Pancratium maritimum Gdor Resrevation Israel.jpg|חבצלת החוף שצולמה בשמורת גדור


## קישורים חיצוניים

## הערות שוליים

קטגוריה:צמחים שתוארו ב-1753
קטגוריה:טקסונים שתוארו בידי קארולוס לינאוס
קטגוריה:נרקיסיים
וידאודיסק

**וידאודיסק** הוא תקליט שדומה במבנה שלו לאריך-נגן, אך במקום אותות אודיו (מוזיקה), מוקלטים על התקליט אותות וידאו.

חברת האלקטרוניקה האמריקנית RCA, עשתה ניסויים ראשוניים להקליט אותות וידאו על תקליט במקום אותות אודיו כבר בשנות ה-50 של המאה ה-20, אולם התוצאות לא היו טובות, והתמונה לא הייתה ברורה. רק כעבור קצת יותר מ־20 שנה של פיתוח, הגיעה חברת RCA בסוף שנות ה-70 לתוצאות הרצויות. בשנת 1981, הציגה חברת RCA לשוק האמריקאי את מערכת ה־SelectaVision שהייתה מכשיר שהקרין את התקליטים בטלוויזיה. התקליטים כללו בעיקר סרטים. המכירות של המערכת היו טובות בהתחלה, אבל ב־1983 חברת RCA נתקלה בקשיים מצד שוק האלקטרוניקה היפני, שהציג את ה־VHS, או קלטות הווידאו המוכרות לכולנו. איכות התמונה של ה־VHS הייתה דומה בדיוק לאיכות התמונה של הווידאודיסק, אבל מכשיר ה־VHS היה יכול גם להקליט תוכניות מהטלוויזיה, דבר שגרם לחיסרון אדיר למערכת ה־SelectaVision של RCA. בנוסף נכנסה לשוק האמריקאי מערכת הלייזרדיסק (שפותחה על ידי חברת פיליפס), שעקרון הפעולה שלה היה דומה לווידאודיסק, רק שבמקום מחט, התקליט נקרא באמצעות קרן לייזר ולכן היה יותר עמיד, ואיכות התמונה הייתה יותר טובה מהווידאודיסק. הדבר גרם ל־RCA להיכנס לקשיים כלכליים, ולא הייתה להם ברירה אלא לבטל את פרויקט הווידאודיסק ב־1984.

## קישורים חיצוניים

* מידע והיסטוריה על מערכת הווידאודיסק של חברת RCA
* Videodiscs in Education
* Interactive Videodisc: An Emerging Technology for Educators
* Delivery of Career Counseling Services: Videodisc & Multimedia Career Interventions
* 

קטגוריה:מדיה אופטית
קטגוריה:אלקטרוניקה בידורית
קטגוריה:טכנולוגיות מיושנות
מטען קלע

[שמאל|ממוזער|200px|מטען קלע ב[עיראק.]]
שמאל|ממוזער|250px|התהוות ראש החץ של מטען הקלע
**מטען קלע** הוא מטען חבלה בעל מבנה מעוגל המוצב לרוב בצדי דרכים או אל מול המטרה. הפאה המופנית לעבר המטרה היא בעלת מבנה כיפתי קעור; בעת הפעלת החנ"מ שבתוך המטען היא מתנתקת ומועפת במהירות קדימה בצורת קלע כבד העשוי מתכת. 

טווח הקלע עשוי להגיע לעשרות מטרים ולחדור גם רכב קרבי משוריין שאיננו ממוגן בכבדות. בשתי זירות ידוע שנעשה בו שימוש רב, בלבנון על ידי ארגון החזבאללה נגד כוחות צה"ל, בעיראק על ידי אנשי אל-קאעידה נגד הכוחות האמריקניים ובעזה על ידי החמאס, שם הוא מכונה שוואז.

## קישורים חיצוניים

קטגוריה:ערכים שבהם תבנית בריטניקה אינה מתאימה
קלע
קטגוריה:תחמושת
אברהמס

**אברהמס** או **אברמס** הוא שם משפחה אנגלי שפירושו "בן אברהם".

קטגוריה:שמות משפחה
קטגוריה:שמות משפחה המבוססים על השם אברהם
רסס

**רסס מבוקר** (**ריסו"מ**), הוא תוספת שנהוג להוסיף לראשים קרביים או למטעני חבלה על מנת להגביר את אפקט הנזק, את טווח הפגיעה ואת כמות הנפגעים בעת הפיצוץ. הרסס מיועד בעיקר על מנת לשפר את קטלניות הנשק כנגד בני אדם.

רסס מבוקר עשוי להופיע במספר צורות, כגון גולות מתכת, קוביות מתכת, חצונים (חצים קטנים) חדים, פיסות פלדה קצוצות, או, לחליפין, במטעני חבלה מאולתרים, הרסס מורכב לרוב ממסמרים, ברגים וחלקי מתכת מסוגים שונים.

## ראו גם

* מטען רסס
* פלאשט

## קישורים חיצוניים

קטגוריה:תחמושת
קטגוריה:הממלכה המאוחדת: המצאות
המאה ה-20 לפנה"ס

**המאה ה-20 לפנה"ס** היא התקופה שהחלה בשנת 2000 לפני הספירה והסתיימה בשנת 1901 לפני הספירה. זוהי המאה ה-20 לפני תחילת הספירה הנוצרית.

## אירועים בולטים בעולם
* 1991 לפנה"ס: במצרים, מנתוחותפ הרביעי נפטר והשושלת ה-11 באה אל קיצה. במקומו עולה לשלטון אמנמחת הראשון ומייסד את השושלת ה-12.
* 1985 לפנה"ס: שושלת שְׂיָה בסין – מותו של המלך שָׁאוקָאנְג, ועלייתו של המלך ג'וּ.
* 1968 לפנה"ס: שושלת שְׂיָה בסין – מותו של המלך ג'וּ, ועלייתו של המלך חְווָאי.
* 1953 לפנה"ס: במצרים, סנוסרת הראשון כובש את נוביה התחתונה.
* 1924 לפנה"ס: שושלת שְׂיָה בסין – מותו של המלך חְווָאי, ועלייתו של המלך מָאנְג.
* 1906 לפנה"ס: שושלת שְׂיָה בסין – מותו של המלך מָאנְג, ועלייתו של המלך שְׂיֵה.
* באשור הקדומה, כתב היתדות השומרי מתפתח לכתב יתדות אשורי קדום.
* איכרים ורועי צאן מהגרים מאתיופיה לקניה
* ייסוד בייג'ינג, כיום בירת סין
* ראשית ההתיישבות הגרמאנית בסקנדינביה

## ערים חדשות
* בייג'ינג, כיום בירת סין

## אישים משמעותיים

***[[שרה]]**, אם מקראית. נולדה בשנת 1966 לפנה"ס, לפי סדר עולם רבה.
* '''פלג''', דמות מקראית. נפטר בשנת 1928 לפנה"ס, לפי סדר עולם רבה.
***[[נחור]]**, דמות מקראית. נפטר בשנת 1927 לפנה"ס, לפי סדר עולם רבה.
* **[[נח]]**, דמות מקראית. נפטר בשנת 1918 לפנה"ס, לפי סדר עולם רבה.
* אמנמחת הראשון
* סנוסרת הראשון

## תגליות והמצאות

## קישורים חיצוניים

קטגוריה:האלף ה-2 לפנה"ס
-
קרטחנה (ספרד)

**קרטחנה** (Cartagena) היא עיר נמל בקהילה האוטונומית של מורסיה בספרד, לחוף הים התיכון. נכון ל-2018, היו בעיר כ-213,943 תושבים.

היא משמשת כבירתה האדמיניסטרטיבית של הקהילה האוטונומית (בית הנבחרים נמצא בה).

כלכלת העיר מתבססת על הנמל, מספנות, תעשייה כימית ותיירות.

## היסטוריה
קרטחנה הוקמה בשנת 228 לפנה"ס בידי המצביא הקרתגני עזרובעל, תחת השם קַרְתְּ חַדַשְתְּ (זהה לשמה של קרתגו עצמה). בשנת 209 לפנה"ס נכבשה בידי סקיפיו ועברה לידי הרומאים, שכינו אותה Carthago Nova. כבר אז היה בה נמל משגשג ששימש לייצוא הכסף והזהב שנכרו בסביבה. בשנת 425 בזזו אותה הוויזיגותים. בתקופת הכיבוש המוסלמי שוקמה והורחבה. ב-1269 צורפה לממלכת אראגון. בזמן הממלכה הספרדית שימשה כבסיס של חיל הים הספרדי (הארמדה). ב-1873 פרצה בה המרידה הקנטונליסטית ברפובליקה הספרדית הראשונה. בעת מלחמת האזרחים הספרדית היה בה בסיס ימי של הצבא הרפובליקני.

## קישורים חיצוניים

* 
* 

## הערות שוליים

קטגוריה:קרתגו
קטגוריה:ספרד: ערי חוף
קטגוריה:פיניקים: מושבות
קטגוריה:מורסיה: ערים
קטגוריה:יישובים שהוקמו ב-1834
קטגוריה:הים התיכון: נמלים